text: Nyt skib til Esvagt
  10 august 2012 kl. 10.12
  Rederiet Esvagt med hovedsæde i Esbjerg præsenterede fredag rederiets nyeste skib, der er nummer 33 i flåden.
  Rederiet tager sig af redningstjeneste og andre former for service i olieindustrien.
  Det nye skib skal sættes ind for det italienske olieselskab ENI på Goliatfeltet 85 km nordvest for Hammerfest i Norge.
  Rederiet præsenterede skibet på et kort tur over Grådyb Barre ved Esbjerg fredag.
  Nybygning C703 er endnu ikke navngivet. Det er bygget på Zamakona-værftet i Bilbao i Spanien.
  Skibet er forstærket med stål, så det kan sejle i isfyldt farvand i Barentshavet, og det er beskyttet mod overisning.
  Det er udstyret til brandbekæmpelse og opsamling af oliespild.
  Skibet kan rumme 320 overlevende efter en ulykke.
  Besætningen bliver på 12 personer.
  Esvagt er en del af Svitzer-gruppen, som er 100 procent ejet af A.P. Møller-Mærsk-gruppen. Firmaet blev stiftet i 1981 af lokale investorer.
  Firmaet beskæftiget mellem 550 og 600 medarbejdere.
  Sidste år fik A/S-selskabet et overskud på 135 millioner kroner.
  